പി.കെ. ശശിയെ കെടിഡിസി ചെയര്മാനായി നിയമിച്ച് സര്ക്കാര് തിരുവനന്തപുരം: ഷൊര്ണ്ണൂര് മുന് എംഎല്എ പികെ ശശിയെ കെടിഡിസി ചെയര്മാനായി നിയമിച്ചു. എം വിജയകുമാര് രാജിവെച്ച ഒഴിവിലേക്കാണ് പി കെ ശശിക്ക് നിയമനം നല്കിയത്. ലൈംഗികാതിക്രമ പരാതിയില് പി.കെ.ശശിയെ പാര്ട്ടിയില്നിന്ന് നേരത്തെ സസ്പെന്ഡ് ചെയ്തിരുന്നു. പിന്നീട് 2 വര്ഷത്തിനുശേഷം പാലക്കാട് ജില്ലാ സെക്രട്ടേറിയറ്റിലേക്കു തിരിച്ചെടുത്തു. 2019 നവംബര് 26 നാണ് ഷൊര്ണൂര് എംഎല്എയും ജില്ലാ സെക്രട്ടറിയേറ്റംഗവുമായ പി കെ ശശിയെ സിപിഎം സസ്പെന്ഡ് ചെയ്തത്. ഡിവൈഎഫ്ഐ പാലക്കാട് ജില്ലാ കമ്മിറ്റി അംഗമായ യുവതി നല്കിയ പരാതി അന്വേഷിച്ച കേന്ദ്ര കമ്മറ്റിയംഗങ്ങളായ എ കെ ബാലന്, പി കെ ശ്രീമതി എന്നിവരുടെ ശുപാര്ശയുടെ അടിസ്ഥാനത്തിലായിരുന്നു നടപടി. ലൈംഗിക അതിക്രമം ഉണ്ടായിട്ടില്ലെന്നും ഫോണിലൂടെ മോശമായി സംസാരിച്ചതിന് നടപടി എടുക്കാമെന്നുമായിരുന്നു കമ്മീഷന്റെ ശുപാര്ശ.